Condiţii de licenţă şi utilizare pentru „Digifotolab Fotolumea mea”


Condiţii de licenţă şi de utilizare şi instalare pentru software-ul „Digifotolab Fotolumea mea” - editat de Cewe Digital GmbH, Meerweg 30-32, 26133 Oldenburg.

Software-ul, ca produs, este proprietatea Cewe Color AG&Co (numit în continuare autor)

Contract de licenţă pentru utilizatori finali

Prezentele condiţii conţin acordul de licenţă şi de utilizare între Dvs şi autor/proprietar.

Atenţionare pentru utilizator: Odată cu instalarea software-ului Dvs. acceptaţi şi sunteţi de acord cu condiţiile prezentului contract.

Licenţă

Prin prezentele condiţii autorul/proprietarul vă oferă pentru utilizarea software-ului o licenţă revocabilă şi fără caracter exclusiv. Software-ul şi celelalte licenţe conexe, drepturi de autor, mărci, însemne de produs şi dezvoltări sunt proprietatea autorului şi sunt ocrotite de lege. Dvs., ca utilizator, nu sunteţi îndreptăţit pentru executarea drepturilor de autor/proprietar, făcând excepţie cazurile în care acestea sunt stipulate în mod expres în contract. Nu sunteţi îndreptăţit să modificaţi, să dezvoltaţi, să vindeţi, să împrumutaţi sau să folosiţi software-ul în afara permisiunilor din prezentul contract.

Obligaţiile cumparătorului de licenţă

Acceptaţi să folosiţi software-ul exclusiv pentru comenzi de fotografii şi alte produse foto, respectiv pentru transmiterea imaginilor digitale în laboratorul nostru foto, sau pentru manipularea metadatelor şi îl veţi instala pe un singur calculator. În acelaşi timp confirmaţi că aveţi drepturi care vă împuternicesc să transferaţi şi să developaţi imaginile, şi pentru acestea vă asumaţi răspunderea.
Acceptaţi răspunderea totală şi parţială în ceea ce priveşte datele transferate în decursul utilizării programului. Acceptaţi că programul nu poate fi folosit pentru transferarea imaginilor cu conţinut explicit pornografic, respectiv celor care contravin prin conţinut bunelor moravuri. Acceptaţi că laboratorul mandatat sau cooperant nu îşi asumă răspunderea pentru încălcarea acestor restricţii de către Dvs. şi ca urmare nu poate fi obligat la plata unor despăgubiri.

Garanţie

Laboratorul foto mandatat (în continuare mandatatul) se angajează să întreprindă toate demersurile ca imaginile Dvs digitale să ajungă la laborator cu ajutorul programului sau să creeze un CD-ROM cu toate datele de comandă. Programul vă este înmânat în faza actuală de realizare. Mandatatul şi furnizorii oferă garanţie pentru faptul că acest program execută alcătuirea comenzii fără erori (dacă sunt respectate instrucţiunile din  manualul de utilizare).

Mandatatul nu este responsabil pentru pagubele Dvs provenite din nerealizarea unor încasări sau alte pierderi materiale, precum şi pentru pagubele indirecte de ex: fişiere imagine pierdute, stricate, nerespectarea unor termene, pretenţii ale terţe persoane, sau alte daune indirecte care pot proveni din utilizarea necorespunzătoare a programului.

Mandatatul, având în vedere faptul că Internetul este o reţea deschisă, nu oferă garanţie pentru funcţionarea neîntreruptă şi fără erori a legăturii internet, dar va face tot posibilul pentru protejarea fişierelor. Mandatatul, pe lângă protecţia imaginilor digitale, garantează protecţia fişierelor în timpul transferului şi faptul că nici o altă terţă persoană nu are acces la ele.

Conform legii, mandatatul nu poate fi tras la răspundere pentru pagube cauzate de dvs. sau de o terţă persoană (inclusiv pagubele directe sau indirecte), sau pentru modificări, modificări ale ordinii de sortare, pierderea fişierelor de imagine, deteriorarea acestora, furtul acestora sau abuzul asupra lor. Răspunderea mandatatului este limitată la fotografiile care s-au deteriorat din motive imputabile şi doar în limita preţului de vânzare a acestora.

Garanţiile enumerate mai sus sunt singurele garanţii care îl împovărează pe mandatat în ceea ce priveşte performanţele programului, precum şi alte garanţii legale valabile în locul utilizării programului.

Altele

Prezentul contract este valabil pentru timp nelimitat şi oricare parte îl poate rezilia oricând. La rezilierea contractului aveţi obligaţia de a şterge programul de pe calculator.

Mandatatul îşi rezervă dreptul de a schimba prezentele condiţii unilateral. Dvs. acceptaţi ca din momentul primirii acestora, noile condiţii sunt valabile şi le veţi urma.

Justiţia şi legislaţie valabilă

Prezentul contract este valabil în litera şi spiritul legilor din germania, iar în cazul divergenţelor justiţia germană este competentă.

